DOHOME บวกเกือบ 2% โบรกฯแนะซื้อเป้า 11.30 บ. ชี้กำไรทั้งปี 62 โตเด่น
DOHOME บวกเกือบ 2% โบรกฯแนะซื้อเป้า 11.30 บ. ชี้กำไรทั้งปี 62 โตเด่น ล่าสุดอยู่ที่ 9.55 บาท บวก 0.15 บาท หรือ 1.60% มูลค่าซื้อขาย 50.79 ล้านบาท
DOHOME บวกเกือบ 2% โบรกฯแนะซื้อเป้า 11.30 บ. ชี้กำไรทั้งปี 62 โตเด่น ล่าสุดอยู่ที่ 9.55 บาท บวก 0.15 บาท หรือ 1.60% มูลค่าซื้อขาย 50.79 ล้านบาท
26 ธ.ค. 2562

ผู้สื่อข่าวรายงานว่า ราคาหุ้น บริษัท ดูโฮม จำกัด (มหาชน) หรือ DOHOME ล่าสุด ณ เวลา 10.12 น. อยู่ที่ 9.55 บาท บวก 0.15 บาท หรือ 1.60% สูงสุดที่ 9.70 บาท ต่ำสุดที่ 9.45 บาท ด้วยมูลค่าซื้อขาย 50.79 ล้านบาท

โดย บล.เคทีบี (ประเทศไทย) ระบุในบทวิเคราะห์ แนะนำ “ซื้อ” หุ้น DOHOME ประเมินราคาเป้าหมาย 11.30 บาท/หุ้น อิง PER Ratio ปี 2563 ที่ 27 เท่า โดยเรามีการเทียบเคียงกับค่าเฉลี่ยของธุรกิจที่ใกล้เคียงกันทั้งในและต่างประเทศ ทั้งนี้ DOHOME มีแผนปรับปรุง Product mix โดยมีสัดส่วนรายได้จาก housebrand  มากขึ้น รวมถึงจะมีการเปิดสาขาขนาดเล็ก Dohome Togo ซึ่งมีต้นทุนต่ำกว่าขนาดใหญ่แต่สามารถกระจายพื้นที่ให้บริการได้มาก
ดังนั้นจึงประเมินกำไรปี 2562  ที่ 723 ล้านบาท เติบโต 65% เมื่อเทียบจากปีก่อน (+24% YoY EPS Growth เพราะมีการเพิ่มทุนจาก IPO) จากการปรับปรุง product mix และคาดกำไรปี 2563 จะปรับตัวขึ้นเป็น 781 ล้านบาท เติบโต 8% เมื่อเทียบจากปีก่อน จาก SSSG ที่กลับมาเติบโต 1% เมื่อเทียบจากปีก่อน จากการปรับปรุง Product mix โดยเพิ่มสินค้ากลุ่มวัสดุซ่อมแซมและตกแต่งซึ่งมีมูลค่าและอัตรากำไรสูงกว่ากลุ่มวัสดุก่อสร้างมากขึ้น
ทั้งนี้บริษัทจะมีการขยายสาขาขนาดใหญ่ size L 3 สาขาและขนาดเล็ก Dohome Togo เป็นประมาณ 25 สาขาในปีหน้า กำไรในไตรมาส 4/62 มีโอกาสปรับตัวขึ้นทั้งเมื่อเทียบจากปีก่อนและเมื่อเทียบจากไตรมาสก่อน จากผลของฤดูกาลและฐานที่ต่ำในปีก่อนจากการที่ยังมีค่าใช่จ่ายคลังสินค้าที่สูงในขณะนั้น
อย่างไรก็ตามจากราคาหุ้นปรับตัวลงมา 21% ในช่วง 1-3 เดือนที่ผ่านมา เนื่องจากผลประกอบการไตรมาส 3/62 ที่อ่อนตัว และความเชื่อมั่นในการบริโภคที่ลดลง มองว่ามีโอกาสที่จะทยอยสะสม เนื่องจากแนวโน้มต่อจากนี้ไปมีโอกาสฟื้นตัวขึ้นจากการปรับปรุง Product mix และรูปแบบสาขา format Togo ได้รับการตอบรับที่ดี